અમદાવાદ: પાકિસ્તાન દ્વારા ભારત સરકારને અપાયેલા પત્રમાં ગુજરાતમાં દસ આતંકી ઘૂસ્યાના અહેવાલના પગલે ગુજરાતમાં હાઈ એલર્ટ જાહેર કરાયું છે. જેથી પોલીસ દિવસ-રાત સતત પેટ્રોલિંગ અને વાહનચેકિંગ કરી રહી છે, પરંતુ આટલા એલર્ટ અને ચેકિંગ વચ્ચે શહેરના આંબાવાડી વિસ્તારમાં ભરબપોરે તસ્કરોએ ડોક્ટરના બંધ મકાનને ટાર્ગેટ બનાવી સોના-ચાંદીના દાગીના, રોકડ રકમ સહિત રૂ.સાત લાખની મતાની ચોરી કરી ફરાર થઈ જતાં વાહન ચેકિંગ અને પેટ્રોલિંગ પર સવાલ ઊભા થઈ રહ્યા છે. આ અંગે એલિસબ્રિજ પોલીસે ગુનો નોંધા તપાસ હાથ ધરી છે.